Nana Ayew Afriye

Wɔatwerɛ nsɛm wei ɛwɔ Asante kasa mu

Dr. Nana Ayew Afriye yɛ Ghana amanyɔni na ɔyɛ Mmarahyɛ Badwa a ɛtɔ so nson (7) a ɛwɔ Ghana Amansin a ɛtɔ so anan no muni a ogyina Effiduase-Asokore Mmrahyɛbadwam mpɛsoa ananmu wɔ Ashanti Mantam mu wɔ Ɔman Ho Dɔ Kuo Foforɔ (New Patriotic Party) no tekiti so.

 Ne mmofraase abrabɔ ne nhomasua 
Wɔwoo Afriye wɔ Ɔpɛpɔn bosome da a ɛtɔ so aduonu mmienu (22) 1978 na ofiri Effiduase wɔ Ashanti Mantam mu wɔ Ghana. Wɔ afe 2004 mu no, onyaa ne Bachelor wɔ Aduruyɛ ne Bachelor wɔ Oprehyɛn Ho Ɔbenfo mu (Bachelor of Medicine and Bachelor of Surgery) wɔ Ghana Suapɔn mu (University of Ghana) na ɔsan nso nyaa Post Graduate abodin krataa wɔ Akwahosan Sikasɛm (Post Graduate Certificate in Health Economics) mu wɔ Oxford Suapɔn mu (Oxford University). Wɔ afe 2009 mu no, ɔsan nyaa ne MA wɔ Sikasɛm ho nhyehyɛe sohwɛ mu (MA in Economics Policy Management) wɔ Ghana Suapɔn mu. Wɔ afe 2011 mu no, onyaa ne MPH wɔ Akwahosan Sikasɛm mu wɔ Leeds Suapɔn mu (University of Leeds) a ɛwɔ United Kingdom (UK).

 Adwuma 
Na Afriye yɛ St. Johns Ayaresabea ne Awo a ɛwɔ Tantra Hills wɔ Accra no panyin (CEO - St. Johns Hospital and Fertility). Ɔsan nso yɛ Ɔmanfoɔ Akwahosan Asoɛeɛ Titenani (Head Institutional Public Health) wɔ Ridge Ayaresabea (Ridge Hospital).

 Amanyɔsɛm 
Afriye yɛ New Patriotic Party no muni na ɔyɛ mmarahyɛbadwani ma Effiduase-Asokore Mmrahyɛbadwam mpɛsoa wɔ Ashanti Mantam mu.

 Boayikuw ahorow 
Afriye yɛ Akwahosan Boayikuo no Titenani (Chairperson for the Health Committee) na ɔsan yɛ Sikasɛm Boayikuo no muni (member of the Finance Committee).

 N'abrabɔ mu nsɛm 
Afriye yɛ Kristoni. Ɔwɔ mma baasa (3).

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2017–2021